Tajné životy

Tajné životy je slovenský dramatický seriál z produkcie RTVS. Jeho prvá séria sa vysielala na Jednotke od 1. januára do 22. marca 2015 a mala 13 častí.
18. mája 2015 RTVS informovala, že seriál dostane druhú sériu, ďalších 13 častí, ktorá zároveň bude posledná a seriál uzavrie. RTVS ju začala vysielať 5. februára 2017.

 Dej 

Eva je obetavá riaditeľka azylového domu Druhá šanca pre ženy a deti v núdzi, ktorá zvádza boj medzi prílišným nasadením v práci a nepochopením vlastnej rodiny, ktorú zanedbáva a začína sa jej pomaly rozpadávať. Azylový dom vedie s verným kolegom Martinom, ku ktorému ju púta viac než len profesionálny vzťah. Keď do azylového domu príde psychicky týraná Linda, nielenže skomplikuje vzťah medzi Evou a Martinom, ale svojou prítomnosťou aj ohrozí samotnú existenciu azylového domu. V dome sa stretáva s tromi veľmi odlišnými ženami: fyzicky týranou Máriou, Rómkou Džesikou s nebezpečným tajomstvom a citovo vyprahnutou učiteľkou Táňou. Všetky štyri ženy tu budú musieť za pomoci Evy, personálu azylového domu, ale aj za vzájomnej pomoci, odhaliť temné tajomstvá, prekonať staré traumy a uchopiť svoje druhé šance na šťastnejší život.

 Postavy 
 Zuzana Mauréry – Eva Lustigová
 Szidi Tobias – Beáta Bláhová
 Judita Hansman – Táňa Sýkorová
 Anna Šišková – Mária Horváthová
 Gabriela Marcinková – Linda Fischerová
 Vanessa Šarköziová – Džesika Rigová
 Nikolas Středa – Daniel

 Série 
 Séria Časti Pôvodne vysielané Slot Stanica Premiéra série Finále série 1 13 1. január 2015 22. marec 2015 Štvrtok 20:20 (1)Nedeľa 20:20 (2–13) Jednotka 2 13 5. február 2017 30. apríl 2017http://www.rtvs.sk/televizia/program/11798/124235 Nedeľa 20:25

 Časti 
 1. séria (2015) 
№#NázovRéžiaScenárPremiéra 

 2. séria (2017) 
№#NázovRéžiaScenárPremiéra 

 Film o seriáli Tajné životy 
29. januára 2017, týždeň pred premiérou druhej série, odvysielala RTVS dokumentárny film zo zákulisia nakrúcania druhej série s názvom Film o seriáli Tajné životy.

 Referencie 

Kategória:Slovenské televízne seriály
Kategória:Slovenské dramatické televízne seriály
Kategória:Televízne seriály z roku 2015